Държавен вестник, бр. 93, 2002 г., стр. 5

Б Р О Й  93
Д Ъ Р Ж А В Е Н   В Е С Т Н И К
С Т Р .  5
Чл. 19. (1) Министърът на финансите учас-
тва в преговорите за предоставяне на заем с
държавна гаранция и подписва от името на
правителството споразуменията за издаване
на държавна гаранция или гаранционните
писма въз основа на решение на Министер-
ския съвет.
(2) Министерският съвет може да възложи
и на други държавни органи да участват в дого-
варянето на държавногарантирани заеми заед-
но с министъра на финансите.
Чл. 20. Предложения за промени в договора
за заем или гаранционното споразумение, в
случай на вече издадена държавна гаранция, се
правят след предварително одобрение от ми-
нистъра на финансите.
Чл. 21. (1) Получателите на държавногаран-
тирани заеми ежемесечно до 15-о число пре-
доставят информация на министъра на финан-
сите за състоянието и движението по кредита.
(2) При необходимост министърът на финан-
сите може да изисква допълнителна информа-
ция за държавногарантираните заеми от дър-
жавните органи, предложили издаването на
гаранцията, които следва да я предоставят в 15-
дневен срок от постъпване на искането.
Чл. 22. Условията, на които трябва да отго-
варят проектите, кандидатстващи за финанси-
ране с държавна гаранция, и процедурите по
издаване на държавни гаранции се определят
от Министерския съвет.
Чл. 23. (1) Лихвите и погашенията по глав-
ницата по държавногарантирания дълг се зап-
лащат от кредитополучателите.
(2) Плащане по държавна гаранция се дъл-
жи само в случаите, когато:
1. кредитополучателят не извърши частич-
но или цялостно плащане по кредита в съответ-
ствие с условията по договора за заем;
2. кредиторът е предприел мерките и дейс-
твията, предвидени в съответния договор за
заем, за събиране от кредитополучателя на дъл-
жимите суми.
Чл. 24. В случаите по чл. 23, ал. 2, т. 1 креди-
тополучателят и кредиторът в тридневен срок
уведомяват министъра на финансите.
Чл. 25. Когато изискванията на чл. 23, ал. 2,
т. 2 не са предвидени в споразумението за изда-
ване на държавна гаранция, министърът на
финансите уточнява с кредитора мерките, кои-
то следва да бъдат предприети, когато се дъл-
жи плащане по държавна гаранция, както и
сроковете, в които държавата следва да плати
просрочената сума.
Чл. 26. От деня на извършване на плащане
по държавна гаранция държавата встъпва в
правата на кредитора по договора за заем до
размера на извършеното плащане.
Чл. 27. (1) Кредитополучателят е длъжен да
възстанови в пълен размер сумите, изплатени
на кредитора по държавна гаранция, и направе-
ните разходи във връзка с плащането.
(2) Министърът на финансите предприема
всички мерки съгласно действащото законода-
телство за възстановяване на сумите, изплате-
ни по държавна гаранция.
Г л а в а  ш е с т а
ДЪЛГ НА БЪЛГАРСКАТА НАРОДНА БАНКА,
ДЪЛГ НА ОБЩИНИТЕ И НА СОЦИАЛНО-
ОСИГУРИТЕЛНИТЕ ФОНДОВЕ
Чл. 28. Дългът на Българската народна бан-
ка не е гарантиран от държавата и не представ-
лява задължение на Министерския съвет освен
в случаите, когато по съответния ред е издаде-
на държавна гаранция.
Чл. 29. Българската народна банка може да
поема дълг съгласно разпоредбите на Закона за
Българската народна банка.
Чл. 30. Дългът на общините и на социално-
осигурителните фондове не е гарантиран от
държавата и не представлява задължение за
правителството освен в случаите, когато по
съответния ред е издадена държавна гаранция.
Г л а в а  с е д м а
ЧАСТЕН ДЪЛГ
Чл. 31. Всички финансови задължения, пое-
ти от местни лица, които не действат от името
на държавата, общините, социалноосигурител-
ните фондове или Българската народна банка,
съставляват частен дълг.
Чл. 32. Частният дълг не е гарантиран от
държавата и не представлява задължение на
Министерския съвет, общините, социалнооси-
гурителните фондове или на Българската на-
родна банка освен в случаите, когато по съот-
ветния ред е издадена държавна гаранция.
Чл. 33. Българската народна банка регист-
рира и наблюдава финансовите задължения на
местните лица към чуждестранни лица съглас-
но действащото законодателство.
Г л а в а  о с м а
АГЕНТ ПО ДЪРЖАВНИЯ ДЪЛГ
Чл. 34. (1) Българската народна банка при
договорени с министъра на финансите условия
действа като агент по държавния и държавно-
гарантирания дълг.
(2) За изпълнение на функциите по ал. 1
Българската народна банка създава и поддър-
жа системи за регистрация и обслужване на
държавния и държавногарантирания дълг.
(3) Взаимоотношенията по ал. 1 се уреждат
с договор за агентство, като Министерството
на финансите заплаща комисиона за извършва-
ните от банката агентски услуги.
Чл. 35. За изпълнение на агентските си функ-
ции Българската народна банка:
1. организира и провежда аукциони и под-
писки за продажба на държавни ценни книжа;
2. регистрира емисиите на държавни ценни
книжа, сделките с държавни ценни книжа на
вторичния пазар и създава условия за развитие-
то на вторичния пазар;